Георги Щерев
Роден дом

chitanka.info

Дойдох при тебе да поплача

след толкоз оковани дни.

В душата ми напира здрача,

в очите ми тъга кълни.

Ти знаеш всичките ми драми

и най-добре ще разбереш

гласа на старите ми рани,

неизлекувани до днес…

Но защо тъй късно се завръщам

при твойте милващи ръце…

Човек най-искрено прегръща

с разплакано лице.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.